На основу члана 37, тачка 24 Статута Града Ниша („Службени лист Града Ниша“, бр. 88/2008,143/2016), Скупштина Града Ниша на седници одржаној \_\_\_\_\_\_\_\_\_\_\_ 2018. године, доноси

**Р Е Ш Е Њ Е**

I УСВАЈА СЕ Решења о усвајању Извештаја о раду Центра за дневни боравак деце, омладине и одраслих лица ментално ометених у развоју „Мара“ за 2017. годину и Извештаја о приходима и расходима-финансијског извештаја Центра за дневни боравак деце, омладине и одраслих лица ментално ометених у развоју „Мара“ Ниш за 2017. годину, које је усвојио Управни одбор Установе, Одлукама број 104/4 и 104/3 на седници одржаној 27.02.2018. године.

II Решење доставити: Центру за дневни боравак деце, омладине и одраслих лица ментално ометених у развоју „Мара“ Ниш, Градској Управи Града Ниша - Секретаријату за дечију и социјалну заштиту и Градској Управи Града Ниша - Секретаријату за финансије.

Број: \_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_ године

СКУПШТИНА ГРАДА НИША

ПРЕДСЕДНИК

Мр Раде Рајовић

\_\_\_\_\_\_\_\_\_\_\_\_\_\_\_\_\_\_\_

**О б р а з л о ж е њ е**

Управни одбор Центра за дневни боравак деце, омладине и одраслих лица ментално ометених у развоју „Мара“ Ниш на седници одржаној дана 27. 02. 2018. године Одлукама бр. 104/4 и бр.104/3 усвојио је Извештај о раду Центра за дневни боравак деце, омладине и одраслих лица ментално ометених у развоју „Мара“ за 2017. годину и Извештај о приходима и расходима-финансијски извештај Центра за дневни боравак деце, омладине и одраслих лица ментално ометених у развоју „Мара“ Ниш за 2017. годину и доставио Секретаријату за дечију и социјалну заштиту.

План и програм рада у 2017. години изводило је 35 радника.

Рад са корисницима се одвијао сваког радног дана у недељи, у времену од 06:30 до 17:00 часова као и викенд услуга суботом у времену од 08:00 до 14:00 часова.

Стручни рад се изводио у оквиру пет васпитних група које су формиране на основу дефектолошких и психолошких принципа.

* група за најмлађе кориснике
* група корисника са кобинованим сметњама
* група корисника из аутистичног спектра
* група за омладину
* група за одрасле кориснике

Са корисницима раде: стручне службе Центра, психолог и професор физичког васпитања, а за време боравка у Центру корисници су под сталним надзором здравствене службе. Циљ је да се што више обогати садржај активности који се нуди корисницима, због чега се посећују разна дешавања у граду (изложбе, спортске и културне манифестације, циркус, концерти) и учествује на истим.

Индивидуални рад спроводио се кроз логопедски рад, корективну гимнастику, психолошка праћења и тестирања и дефектолошке третмане.

Организоване су бројне манифестације и пригодни програми у којима су учествовали корисници Центра или били домаћини бројним гостима и удружењима широм Србије, што је и хронолошки приказано у Извештају о раду Центра.

Секретаријат за дечију и социјалну заштиту сматра да су предложени Извештај о раду Центра за дневни боравак деце, омладине и одраслих лица ментално ометених у развоју „Мара“ за 2017. годину и Извештај о приходима и расходима-финансијски извештај Центра за дневни боравак деце, омладине и одраслих лица ментално ометених у развоју „Мара“ Ниш за 2017. годину сачињени у складу са позитивним прописима и предлаже доношење Решења као у диспозитиву.

СЕКРЕТАР СЕКРЕТАРИЈАТА

Мирјана Поповић

\_\_\_\_\_\_\_\_\_\_\_\_\_\_\_